পদ্ম শিবির ছেড়ে ঘাসফুল শিবিরে হলদিয়ার বিধায়ক তাপসী মণ্ডল

ওয়েব ডেস্ক: এবার বিজেপি ছেড়ে তৃণমূলে যোগদান করলেন হলদিয়ার বিজেপি বিধায়ক তাপসী মণ্ডল। তিনি যে তৃণমূলে যোগদান করবেন তাঁর পরিকল্পনা চলছিল কয়েকদিন ধরেই। কারণ মাত্র ৪ দিন আগে নিজের নিরাপত্তা ছেড়ে দিয়েছিলেন বিজেপি বিধায়ক তাপসী মণ্ডল।

আর এবার মুখ্যমন্ত্রী মমতা বন্দ্যোপাধ্যায়ের সঙ্গে আলোচনার পর বিজেপি ছেড়ে ঘাসফুল শিবিরে যোগদান করলেন তাপসী মণ্ডল। আজ অর্থাৎ সোমবার বিধানসভা থেকে নিজের হাতে তুলে নিলেন ঘাসফুল শিবিরের পতাকা।

আরও পড়ুন: রাজ্য বিধানসভায় শুরু বাজেট অধিবেশনের দ্বিতীয় পর্ব

উল্লেখ্য, ২০২৬-এ বিধানসভা নির্বাচন। আর সেই তোরজোর ইতিমধ্যেই শুরু করে দিয়েছে শাসকদল তৃণমূল কংগ্রেস। ইতিমধ্যেই মুখ্যমন্ত্রী মমতা বন্দ্যোপাধ্যায়ের নেতৃত্বে একাধিক বৈঠকও হয়েছে। তবে এবার শুরু হল দল বদলের পালা। সেখানে প্রথমেই দেখা গেল রাজ্য বিজেপিতে ভাঙন। তার চেয়েও বড় কথা, প্রথম ভাঙন শুভেন্দুর গড়ে। তিনি শুভেন্দু নেতৃত্বাধীন পরিষদীয় দলের সদস্য ছিলেন। তবে এবার যোগ দিলেন তৃণমূল কংগ্রেসে। রাজনৈতিক বিশেষজ্ঞদের মত, বিধানসভা ভোটের বহু আগে বিজেপি থেকে ঘাসফুল শিবিরে এই দলবদল অস্বস্তিতে ফেলতে পারে বিজেপিকে।

সিপিএম থেকে রাজনৈতিক জীবন চলা শুরু তাঁর। তারপর  ২০২১ সালের আগে তিনি সিপিএম ছেড়ে যোগদান দেন বিজেপিতে। আর এবার পদ্ম শিবির ছেড়ে যোগ দিলেন ঘাসফুল শিবিরে।

দেখুন অন্য খবর